NaiveNeuron/SloPal huggingface dataset:
Poliačik, Martin, poslanec NR SR (2012-05-03):
Pán kolega, hovorili ste o európskej ceste. Áno, je pravda, že v ekonomike nikto nevie, že čo sa stane, ale určite všetci veľmi dobre vidíme, že čo sa deje, a tá európska cesta vôbec nie je niečo až tak hodné nasledovania, pretože maastrichtské kritériá už sú dávno v popole, 3 % deficit už takmer nemá žiadna európska krajina okrem Estónska, ak si dobre pamätám a keď sa teda pozrieme na Estónsko ako vzor, tak tam práve tie neoliberálne princípy, ktoré ste tak očierňovali, zabezpečili, že je to krajina, ktorá sa vyhýba tomu marazmu, ktorý inač vládne v celej Európskej únii v ekonomikách jednotlivých štátoch. A keď ste hovorili o tom, že akým spôsobom chcú bohatí ľudia prispieť k verejnému blahu, no treba sa pozrieť na to, že v akých je to krajinách a čo sa tam predtým dialo. Pretože títo podnikatelia mali jednoznačnú podporu svojich štátoch, v ktorých podnikali, pretože pre nich bolo vytvárané nejaké podnikateľské prostredie, pretože tam boli podporované inovácie, pretože mali možnosť zarobiť si svoju korunu a, samozrejme, že takýto človek potom má aký-taký vzťah ku svojej krajine a má potrebu jej vrátiť naspäť v podobe daní, čo sa ale na Slovensku doteraz nedialo. Tu podnikateľské prostredie ešte stále veľmi pokrivkáva. Je ťažké založiť si firmu, domôcť sa práva takmer nemožné a potom sa nemôžeme čudovať, že pri prvej spomienke progresívneho zdanenia normálny slovenský podnikateľ v prvom rade rozmýšľa nad tým, kam presunie svoju firmu, aby tomuto štátu nemusel odviesť ani korunu. Ďakujem veľmi pekne.
Glváč, Martin, podpredseda NR SR (2019-03-26):
Pani poslankyňa Antošová.
Hrnčiar, Andrej, podpredseda NR SR (2019-04-03):
Neskoro sa prihlásil pán Budaj.
Zajac, Pavol, poslanec NR SR (2015-09-25):
Vážená pán kolega Beblavý, aj svojou faktickou poznámkou chcem podporiť vaše vystúpenie vrátane toho, že navrhujete vrátiť návrh zákona na dopracovanie. Takže aj touto faktickou poznámkou to podporujem. Naozaj poukázali ste na najväčšie problémy zákona o verejnom obstarávaní, ktorý máme pred sebou, a to, že nerieši vlastne zložitosť, komplikovanosť verejného obstarávania, malá transparentnosť, dodatky. Keď si spomeniem, pán minister Kaliňák čo tu robil pred 2,5 rokmi, keď tu rozprával o tom, že dodatky, už žiadne dodatky pri verejnom obstarávaní nebudú existovať, oni to zariadia návrhom zákona. Dneska dodatky, presne ako ste poukázali, fungujú, existujú. Ďalej poukázali ste na to, že málo sa zavádza v tomto zákone, aby sa išlo podľa ekonomicky najvýhodnejšej ponuky a nie podľa najnižšej ponuky. Schránkové firmy. Na začiatku tejto schôdze pred dvoma týždňami sa tu schválil zákon, neúčinný zákon o schránkových firmách. Nič sa nedeje nové v tomto, aj keď Európska komisia, už sú platné komisie Európskej komisie o protischránkových firmách. Subdodávatelia. Presne ako ste poukázali. My sme sa tomu s kolegom Hudackým venovali v minulosti, snažili sme sa zaviesť do toho poriadok. Aby štát, Úrad pre verejné obstarávanie, vedel, že nielen kto je hlavný dodávateľ, ale kto sú aj subdodávatelia. Aby to vedel úrad, aby to vedela verejnosť, aby to bolo zverejňované, kto sú všetko subdodávatelia, ktorí robia na tejto verejnej zákazke. A, naopak, aby títo subdodávatelia, ak sú teda nevyplácaní, čo sa tu deje v našom štáte, že sú nevyplácaní, aby sa mohli obrátiť na úrad, aby si žiadali zaplatiť to, čo im patrí.
Blaha, Ľuboš, poslanec NR SR (2023-10-25):
Pán Matovič, vy ste zase celému Slovensku ukázali, že ste nielen psychicky narušený, ale aj ľudský absolútny úbožiak. Ale je naozaj vtipné, pokiaľ o podvodoch hovorí niekto, kto dokázal zneužiť na daňové podvody vlastnú mamičku. Vlastnú mamičku! Kto zneužíva na svoje kšefty vlastnú manželku. Ten skorumpovaný zlodej, ktorý, kvôli ktorému zomrelo na Slovensku 20-tisíc ľudí, kvôli vášmu celoplošnému testovaniu, kvôli vašim experimentom. Vy sa nehanbíte?! Vy hovoríte o senioroch? Už to hovorili predrečníci, vy, ktorí ste zobrali seniorom 13. dôchodok, aby ste mohli odpustiť bankám bankový odvod?! Vy hovoríte niečo o sociálnych opatreniach, ktorý ste tu rozpredali, rozkradli všetko, čo sa na Slovensku nehýbalo? Tie vaše očkovacie lotérie. To, ako ste zničili verejné financie. To, akým spôsobom ste nasľubovali ešte aj Rómom päťsto eur, čo je jasná volebná korupcia. A teraz tu vrieskate a vyplakávate, lebo ste prehrali voľby, lebo vás porazil Robert Fico. Lebo vás porazil Robert Fico. Prestaňte plakať, prestaňte kňučať, prestaňte skuvíňať a choďte sa hanbiť po kanáloch, lebo tam patríte!
Laurenčík, Milan, poslanec NR SR (2017-06-14):
Ďakujem za slovo. Pán predsedajúci, chcel som sa pôvodne prihlásiť do rozpravy, ale tak isto len veľmi krátko, takže využijem to radšej takto faktickou poznámkou na kolegu. Podrobne som si preštudoval tento návrh, tú novelu zákona, a trošku som prekvapený, že vzhľadom k tomu, že je taká rozsiahla, že ju predkladáte ako poslanci a nepredkladá ju vláda štandardne, pretože si myslím, že určite v medzirezortnom pripomienkovom konaní by sa k tejto novele zákona dostali aj ďalšie veci. Takisto mám z aplikačnej praxe rôzne poznatky, ktoré by som chcel do tejto novely zákona nejak vsunúť, a myslím si, že v druhom čítaní prídem aj ja s pozmeňovacími návrhmi. Takže toto ma trošku prekvapilo, že takáto rozsiahla novela je takto predkladaná. Rieši tam určite niekoľko vecí, s ktorými sme sa my stretávali v praxi ako s problémovými. Tie nemám problém podporiť, ale chcel by som tam aj ja dodať teda nejaké ďalšie doplňujúce návrhy. Ďakujem.
Vaľová, Jana, poslankyňa NR SR (2020-04-23):
Prosím vás pekne, žiadam informáciu zajtra na začiatku schôdze od pána predsedu parlamentu, ako je možné, že poslanci sa dozvedajú výsledok tajných volieb, aj keď boli zverejnené s menom o 19.06 a 18.20 Denník N uviedol, že pán Majerník získal 93 hlasov, pán Mazák 92, o hlas menej, a Alena Svetlovská získala 83 hlasov. To znamená, že parlament posiela, volebná komisia, správy Denníku N z tajného hlasovania. Ak bude sedieť počet týchto poslancov, žiadam, aby predseda parlamentu podal zajtra poslancom informáciu a verejnosti. Ďakujem.
Hraško, Igor, poslanec NR SR (2014-10-23):
Ďakujem pekne za slovo. Kolega Novotný, ďakujem, že ste priniesli trošku iný pohľad na tento predložený zákon. A tak, ako je už tuná zvykom, SMER vždycky prichádza s riešeniami dôsledkov. Nie s riešením príčin a odstránenia týchto príčin, ale už len s riešením dôsledkov. A tuná koniec koncov aj kolega Duchoň to potvrdil, vznikli súkromné ambulancie. No prečo vznikli súkromné ambulancie? No pretože tie štátne akosi sa nevedeli vymotať z toho, aby poskytovali kvalitné služby za zdravotné odvody, ktoré odvádzajú úplne všetci občania na Slovensku. Úplne všetci občania odvádzajú odvody do zdravotných poisťovní, z ktorých by mali byť platené služby v zdravotníctve a občania by tým pádom nemali prečo platiť za zdravotné služby. Tak potom zrušme buď zdravotné odvody a každý si bude platiť sám, alebo urobme takú nápravu, aby sa nemuseli zavádzať vôbec registračné pokladnice do nejakých súkromných ambulancií. Štát sa mal už dávno postarať o to, aby štát poskytoval kvalitnú zdravotnú starostlivosť a nemuseli lekári sa uchyľovať k tomu, že keď mu nestačí prax alebo zárobok v štátnom zariadení, musel si urobiť súkromnú ambulanciu alebo odísť, teda začať podnikať, pretože sa mu to oplatí omnoho viacej. Veľa ľudí je naozaj na Slovensku nahnevaných na to, a najmä teda dôchodcov, ktorí prídu len do zdravotníckeho zariadenia, potrebujú si dať vykonať nejaký zdravotný úkon a v prvom rade zaplatia tam euríčko, tam päť euríčiek, tam desať euríčiek a potom im povedia, no viete, ale môžeme vás objednať až o tri mesiace, pretože teraz nemáme limity, teraz nemáme na to čas a toto nám zdravotná poisťovňa nepreplatí a podobne. Takže opäť riešenie dôsledkov, nie príčin.
Valášek, Tomáš, poslanec NR SR (2022-03-23):
Pán poslanec Taraba, akože úprimne, keď teraz rozmýšľam, že v akom svete akej logiky presne žijete. Ako dva postrehy za všetky. Tento zákon ste nazvali za útok na náboženskú slobodu. No skúste sa nad tým chvíľku zamyslieť. To, čo sme predložili, je návrh, ktorý umožní náboženským spolkom a cirkvám, ktoré dnes nemajú reálnu šancu sa zaregistrovať a vykonávať svoje učenia, svoju prácu, tak urobiť. My rozširujeme podľa možností pre náboženské spolky a cirkvi, aby konali tú svoju prácu, aby robili dobro. Toto považujete za útok na náboženské slobody? Počúvate sa trochu? Veď to nedáva hlavu a pätu v slovenskom jazyku. Druhý postreh. Píšete nám, hovoríte nám a nie ste sám, odznelo to dnes tri alebo štyrikrát, ste skoordinovaní, rozumiem tomu, úderka. Hovoríte nám, že štát bude podľa tohto návrhu zákona rozkazovať, čo cirkvi môžu a nemôžu robiť, že ideme zrušiť Starý zákon, ideme zrušiť celé cirkvi. No schválne, skúste mi ukázať, že kde to v tom zákone je. Lebo toto je veľké obvinenie. To nemôžete len tak vyhodiť a povedať, tak toto, toto chcete, takto to bude. No schválne, čítali ste to? Skúste mi povedať, ktorý paragraf, ktorý odstavec, ktorý bod tohto zákona, kde to tam vidíte, pretože ste si to vycucali z prsta.
Tabák, Romana, poslankyňa NR SR (2021-02-26):
Ďakujem za slovo. Pán poslanec, pre vašu informáciu. Diskusia o pláne obnovy prebieha nielen na výbore pre európske záležitosti za účasti všetkých poslancov aj zástupcov z vašej strany, aj za účasti europoslancov vrátane pána Uhríka, tak keď tak jeho sa opýtajte. Prebehli aj verejné online diskusie, ale vy sa snažíte podsúvať, že tento proces nie je transparentný, čo však nie je pravda.
Halák, Róbert, poslanec NR SR (2022-10-18):
Ďakujem za slovo. Pán poslanec Mazurek, viete, sa tu tak stretávame dva a pol roka a nikdy sme neprišli do nejakého konfliktu, ani k ničomu. Ale hovorím to aj na druhú stranu teraz, ja vám ešte dovolím si prečítať ešte raz ten bod C, ktorý sa píše v tom uznesení a hovorím to na všetky strany, nielen na jednu, ani na druhú. Súčasne vyzýva politikov, verejne činné osoby, ako aj médiá o vyvarovanie sa akýchkoľvek nenávistných prejavov, ktoré niečia dobré spolunažívanie a môžu viesť k prejavom násilia. Ja by som len poprosil celý parlament a všetkých skutočne, aby sme dali tú nohu z plynu dole. Nevytĺkali na tomto politické body. Mňa sa táto vražda, ja som nepoznal tých dvoch chalanov, ale mňa sa dotýka tým, že mám obrovské množstvo kolegov, ktorí naozaj, vidím na tom Facebooku, odchádzajú z tejto krajiny. Odchádzajú roky, odchádzajú aj teraz a skutočne cítia to, že teraz sú menšinou a necítia sa tu komfortne. Práve naopak, cítia sa tu veľmi nešťastní. A mne je to veľmi ľúto. A mne je to práve ľúto, že odchádzajú aj teraz v tejto dobe. Preto vás poprosím všetkých ešte raz. Dajme tú nohu dole z plynu a neurážajme sa. Ďakujem veľmi pekne.
Paška, Pavol, predseda NR SR (2013-03-27):
Hlasujeme. (Hlasovanie.) 133 prítomných, 87 za, 46 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Podmanický, Ján, poslanec NR SR (2018-11-29):
Ďakujem za slovo. Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Sólymos, László, minister životného prostredia SR (2017-04-06):
Ďakujem pekne za otázku. Vážený pán poslanec, možno ste už v médiách zachytili, že práve dnes bola podpísaná zmluva na výstavbu úseku D1 Prešov západ – Prešov juh. Ide o takmer 8-kilometrový úsek diaľnice D1, ktorého takmer tretina je na moste a druhá tretina v tuneli. Súčasťou tejto stavby bude aj stredisko správy a údržby diaľnic Národnej diaľničnej spoločnosti pre východné Slovensko. Ide o stavbu, ktorú netrpezlivo očakávajú občania nielen v samotnom Prešove, ale aj v širšom okolí, rovnako ako ľudia, ktorí touto metropolou východu prechádzajú. Nová diaľnica z mesta úplne odkloní tranzit v smere medzi Košicami a Popradom a v spolupráci s novým prieťahom v meste výrazne zlepší dopravu v meste. Termín samotnej výstavby je stanovený na 4 roky a 1 mesiac a jej financovanie predpokladáme z operačného programu Integrovaná infraštruktúra 2014 – 2020. Na stavbu rýchlostná cesta R4 Prešov – severný obchvat v kilometri 0,0 a 4,3 bolo dňa 31. 10. 2016 vydané stavebné povolenie, ktoré nadobudlo právoplatnosť dňa 20. 1. 2017. V súčasnosti zabezpečuje Národná diaľničná spoločnosť, a. s. prípravu dokumentácie na ponuku a následne bude možné začať súťaž. Aktuálne stále čakáme na výsledok rokovaní o dlhovej brzde a teda aj na to, ako sa napríklad aj vy, pán poslanec, postavíte k podpore budovania nových ciest. Pretože ako určite viete, peniaze z eurofondov na diaľnice sú už prakticky minuté na konkrétne projekty a ak chceme pokračovať vo výstavbe v takom tempe, ako aktuálne máme, musíme proste niekde nájsť dostatočné zdroje. Zároveň čakáme na výsledky aktualizovaných dopravných prieskumov, podľa ktorých bude možné rozhodnúť, v akom profile je potrebné túto cestu postaviť. Na základe týchto faktov bude následne možné rozhodnúť o tom, kedy vieme začať stavať nielen prvú etapu R4, ale aj všetky nasledujúce úseky.
Kollár, Boris, poslanec NR SR (2018-11-28):
Ďakujem pekne. Ja by som len zacitoval pána ministra Lajčáka o pakte OSN o migrácii: „Nemám radosť z toho, že táto téma je zneužívaná populistami, xenofóbmi a nacionalistami, ktorí šíria bludy a nepravdy o tomto dokumente.“ Týmto vynadal aj Robertovi Ficovi, ktorý je proti tomuto paktu, a aj SNS, svojim koaličným partnerom. Ja byť na ich mieste, určite by som rozmýšľal o stiahnutí tohto ministra z postu z ministra zahraničných vecí. A čo sa týka pozmeňovacieho návrhu, určite budeme zaňho hlasovať. A možno ešte takú krátku poznámku. Nebudete moc nadšení, ale Progresívne Slovensko neni marginálna strana a veľmi aktívne rastie. To len na, na margo, skutočne aby sme boli, boli objektívni. Ďakujem.
P. Paška, predseda NR SR: (2007-12-06):
Ďalšia otázka je od pána poslanca Senka a odpovedať bude pani ministerka práce, sociálnych vecí a rodiny Slovenskej republiky Viera Tomanová: „Ako hodnotíte vyplácanie vianočného príspevku pre dôchodcov?“
Zmajkovičová, Renáta, podpredsedníčka NR SR (2013-02-14):
Teraz v rozprave vystúpi pán poslanec Kuffa, nech sa páči, máte slovo.
Grendel, Gábor, podpredseda NR SR (2020-11-04):
Prosím, prezentujme sa a hlasujme. (Hlasovanie.) Prítomných 106 poslancov, za 82, proti 1, zdržalo sa 23, nehlasovalo 0 poslancov. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. V prvom čítaní prerokujeme tento vládny návrh zákona dnes po vyhlásení výsledkov tajného hlasovania. (Predsedajúcemu zazvonil služobný telefón, na ktorom mal krátky hovor.) Samozrejme, ak sa nestihnú vyhlásiť výsledky, tak zajtra ráno o deviatej. Opäť prosím pána poslanca Mariána Viskupiča, aby uviedol hlasovanie v prvom čítaní o vládnom návrhu zákona o zrušení osobitného odvodu vybraných finančných inštitúcií, tlač 255, bod 65 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o zrušení osobitného odvodu vybraných finančných inštitúcií a o niektorých opatreniach súvisiacich s jeho zrušením , tlač 255.)
Grendel, Gábor, podpredseda NR SR (2020-03-25):
Pán poslanec Schlosár.
Zajačik, Vladimír, poslanec NR SR (2022-10-20):
Áno. Pán predseda, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2008-11-27):
Faktické poznámky – pán poslanec Pelegrini a Mikuš. Končím možnosť sa prihlásiť. Pán poslanec Pelegrini.
A. Slafkovský, poslanec: (2007-01-30):
Chcel by som k tomuto zákonu povedať toľko, že v bode 10 návrhu zákona sa zavádza a pokračuje sa v nejakej účtovnej reforme, ktorá je u nás už dlhšie v behu, údajne už od roku 2005. Ja nie som žiadny veľký expert na účtovníctvo, ale de facto by malo prejsť v krátkom čase, k 1. 1. 2008, k zmene financovania tak, že verejná správa aj všetky príspevkové organizácie budú musieť viesť v podstate podvojné účtovníctvo. To bude znamenať, že všetky organizácie, ktoré doteraz viedli jednoduché účtovníctvo, či sú to malé obce alebo príspevkové organizácie, budú musieť si spracovať plán, ako preškoliť svojich pracovníkov, aby vedeli na tento zákon v prípade jeho prijatia reagovať. V predloženom návrhu ma zarazilo predovšetkým to, že je tam napísané, že nebude mať finančný dosah na verejnú správu, na mestá a obce. Nechce sa mi tomu veriť, že by to nemalo mať dosah na mestá a obce, pretože priemerné týždňové školenie účtovníka stojí okolo 10-tisíc korún. Takže toto nebude taká celkom lacná záležitosť, a preto mi v návrhu tohto zákona chýba spôsob, ako to zvládnuť bez ekonomického dosahu na mestá a obce. Preto, pokiaľ toto nebude dopracované, navrhujem, aby tento zákon bol stiahnutý a dopracovaný podrobne v oblasti ekonomického dosahu na samosprávy.
Kollár, Boris, predseda NR SR (2023-02-01):
Vážené pani poslankyne, vážení páni poslanci, prosím, zaujmite miesto v sále. Otváram rokovanie 83. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Ruch v sále. Zaznievanie gongu.) (Prezentácia.) Prítomných 119 poslancov, zisťujem, že je prítomných 119 poslancov, teda Národná rada je schopná sa uznášať a môžeme pokračovať v rokovaní. Teraz zaznie štátna hymna. (Štátna hymna Slovenskej republiky.) Na 83. schôdzi Národnej rady budú overovateľmi poslanci Monika Kavecká a Eduard Kočiš. Náhradníkmi budú poslanci Zita Pleštinská a Peter Šuca. Na dnešnom rokovacom dni o ospravedlnenie požiadali pani poslankyňa Jarmila Halgašová, pán poslanec Marek Hattas a pán poslanec Tomáš Lehotský. Návrh programu schôdze vám bol rozdaný. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádza aj materiál, ktorý na prerokovanie Národnej rady predkladá predseda Rady pre rozpočtovú zodpovednosť. Na to, aby mohol tento materiál uviesť a vystúpiť v rozprave, je potrebný súhlas Národnej rady. Navrhujem, aby sme súhlas s jeho vystúpením, ako aj súhlas so skrátením lehoty podľa § 81 ods. 2 zákona o rokovacom poriadku vyslovili schválením programu ako celku, pokiaľ nikto nepredloží iný návrh. Pristúpme k schvaľovaniu programu, programu 83. schôdze. Páni poslanci, pani poslankyne, máme tunák dva návrhy. S prvým vystúpi pán poslanec Tomáš. List som dostal. Takže nech sa páči, pán poslanec, máte slovo.
Madej, Róbert, poslanec NR SR (2017-02-09):
Ďakujem pekne. Ja si dovoľujem informovať ctených členov ústavnoprávneho výboru, že rokovanie výboru bude 8.30 hod. zajtra ráno. Ďakujem pekne.
Zmajkovičová, Renáta, podpredsedníčka NR SR (2014-10-15):
Faktické poznámky na vystúpenie pani poslankyne nie sú. Teraz vystúpi v rozprave pani podpredsedníčka Jurinová.
Kočiš, Eduard, poslanec NR SR (2023-03-21):
Veľmi pekne ďakujem za slovo, pán predseda. Ďakujem všetkým kolegom za faktické poznámky. Áno, naozaj si musíme uvedomiť to, že nastala v ústave takáto možno chyba, možno nepredpokladaná situácia, ale práve týmto naším navrhovaným zákonom, teda zmenou ústavy, vieme túto legislatívnu chybu odstrániť alebo úplne napraviť. To znamená, že ak sa nebudeme na tento náš predkladaný návrh zákona pozerať ako na nejakú politickú vložku, tak tento predkladaný návrh zákona by nemal problém prejsť, pretože naozaj odstraňujeme iba nedostatok a tento nedostatok môžeme naozaj odstrániť tým, že tento náš návrh postúpime do druhého čítania, kde ak by boli nejaké pripomienky, nedostatky, vieme to odstrániť nejakým ďalším pozmeňujúcim návrhom zákona. Ale nemyslím si, aby na tomto zákone bolo čo vylepšovať, keďže ide naozaj iba o technickú a lehotovú záležitosť. Čiže všetkým kolegom veľmi pekne ďakujem za faktické poznámky.
P. Hrušovský, podpredseda NR SR: (2002-05-31):
Nech sa páči, pán poslanec. O 11.30 hodine budeme hlasovať o prerokovaných bodoch. O 11.30 hodine, páni poslanci. Nech sa páči, pán poslanec Palko.
Bugár, Béla, podpredseda NR SR (2018-10-22):
Vyhlasujem rozpravu o tomto bode programu za skončenú. Pán navrhovateľ, chcete sa vyjadriť k rozprave? Nie. Spravodajca? Nie. Ďakujem pekne. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Simony Petrík, Miroslava Beblavého na vydanie zákona o zabezpečení predškolskej starostlivosti, tlač 1171. Pani poslankyňa, nech sa páči, máte slovo. (Rokovanie o návrhu poslancov Národnej rady Slovenskej republiky Simony Petrík a Miroslava Beblavého na vydanie zákona o zabezpečení predškolskej starostlivosti a o zmene a doplnení niektorých zákonov , tlač 1171.)
Podmanický, Ján, poslanec NR SR (2012-08-08):
Ďakujem za slovo. Vážený pán predseda, dajte hlasovať najskôr o procedurálnom návrhu pána poslanca Mihála nepokračovať v rokovaní o návrhu zákona.
P. Hrušovský, predseda NR SR: (2003-11-07):
(Hlasovanie.) 130 prítomných, 68 za návrh, 16 proti, 43 sa zdržalo, 3 nehlasovali. (Potlesk.) Návrh sme schválili. Tým sme odhlasovali všetky predložené návrhy uznesení k tomuto prerokúvanému bodu programu. Páni poslanci, budeme pokračovať v rokovaní 18. schôdze Národnej rady Slovenskej republiky. Chcem vás informovať, že dnes o 14.00 hodine prerušíme rokovanie Národnej rady a budeme pokračovať budúci týždeň v rokovaní Národnej rady o 9.00 hodine v utorok ráno. Páni poslanci, budeme pokračovať teraz prerokúvaním vládneho návrhu zákona o zmiernení hmotnej núdze a o zmene a doplnení niektorých zákonov, ktorý prerokúvame ako tlač 369. Poprosím pána ministra práce, sociálnych vecí a rodiny, aby zaujal miesto pre navrhovateľov, pani poslankyňu Sárközy miesto pre spravodajcov a pani podpredsedníčku Národnej rady Martinákovú, aby ako prvá vystúpila v rozprave k prerokúvanému návrhu zákona. Pani podpredsedníčka, máte slovo. Páni poslanci, páni poslanci, prosím, aby sa rokovacia sála upokojila, aby ste si svoje problémy vyriešili mimo rokovacej sály, nevyrušovali pani podpredsedníčku Národnej rady, ktorá chce predniesť pozmeňujúci návrh k prerokúvanému návrhu zákona. Pani poslankyňa Plháková, prosím, zaujmite svoje miesto. Nech sa páči, pani podpredsedníčka Martináková. Z. Martináková, podpredsedníčka NR SR: Ďakujem, pán predseda. Vážený pán predseda, páni ministri, panie poslankyne, páni poslanci, vážení kolegovia, chcem podať dva pozmeňujúce návrhy k návrhu zákona o zmiernení hmotnej núdze. Prvý pozmeňujúci návrh má štyri body, spolu však súvisia, prosím, aby sa potom o nich hlasovalo spoločne. Druhý môj pozmeňujúci návrh má jeden bod a treba o ňom hlasovať osobitne. Zároveň chcem poprosiť, pani spravodajkyňa, vyňať na osobitné hlasovanie body 3 a 13 zo spoločnej správy. Týchto bodov sa týkajú moje pozmeňujúce návrhy, a preto prosím, aby sme o bodoch zo spoločnej správy rokovali osobitne. Prvý pozmeňujúci návrh, ktorý... (Ruch v sále.)
Matej, Ondrej, poslanec NR SR (2011-03-25):
Ďakujem pekne za slovo, pán predsedajúci. Milé kolegyne, milí kolegovia, dovoľte mi, aby som vystúpil k vládnemu návrhu zákona o kolektívnom investovaní (tlač 276) ako spravodajca Výboru NR SR pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený vládny návrh a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrh zákona, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Ďakujem pekne, pán predsedajúci, prosím, otvorte rozpravu.
Laššáková, Jana, podpredsedníčka NR SR (2012-07-25):
Chce zaujať stanovisko spravodajca? Nie. Takže prerušujem rokovanie o tomto bode programu. A ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 75, spoločná správa má tlač 75a. Nech sa páči, pán minister, odôvodnite vládny návrh zákona.
Ľ. Kaník, minister práce, sociálnych vecí a rodiny SR: (2004-09-08):
Cieľom predloženého návrhu zákona je odstrániť nedostatky súčasného systému doplnkového dôchodkového poistenia, zvýšiť transparentnosť  systému dôchodkového sporenia ako tretieho piliera dôchodkového systému v Slovenskej republike. V právnej úprave účasti na dôchodkovom sporení sa zachováva zamestnanecko-zamestnávateľský princíp a novo sa umožňuje individuálny vstup do systému každej fyzickej osobe, ktorá dovŕšila najmenej 18 rokov veku. Z doplnkového dôchodkového sporenia  sa navrhuje poskytovať doplnkový starobný dôchodok, doplnkový výsluhový dôchodok, jednorazové vyrovnanie a odstupné. V právnej úprave doplnkového starobného dôchodku sa navrhuje sprísniť podmienky jeho vyplácania, a to zvýšením minimálneho veku z 50 rokov na 55 rokov a predĺžením minimálneho obdobia doplnkového dôchodkového sporenia späť na 10 rokov. Vo vzťahu k zamestnancom, ktorí vykonávajú práce zaradené do kategórie 3 alebo 4 podmieňujúce vyplácanie doplnkového výsluhového dôchodku, sa zachováva povinnosť ich zamestnávateľa platiť príspevky na doplnkové dôchodkové sporenie najmenej vo výške 2 percentá z vymeriavacieho základu. V právnej úprave výšky odstupného sa na rozdiel od súčasnej úpravy navrhuje vyplatiť nielen príspevky účastníka vrátane výnosov z hospodárenia s týmito príspevkami, ale aj príspevky zamestnávateľa a výnosy z hospodárenia s týmito príspevkami, a to v sume určenej dávkovým plánom,  ktorá nesmie byť nižšia ako 80 percent zostatku na osobnom účte účastníka. Na rozdiel od súčasnej právnej úpravy doplnkového dôchodkového poistenia sa navrhuje, aby v doplnkovom dôchodkovom sporení predmetom dedenia bola celá suma zostatku na osobnom účte účastníka vrátane príspevkov  zamestnávateľa a výnosov z ich investovania. Navrhuje sa transformácia doplnkových dôchodkových poisťovní na doplnkové dôchodkové spoločnosti, ktoré budú vykonávať doplnkové dôchodkové sporenie výlučne na základe povolenia na vznik a činnosť doplnkovej dôchodkovej spoločnosti udeleného úradom pre finančný trh. Výkon dohľadu v doplnkovom dôchodkovom sporení prechádza z pôsobností Ministerstva práce, sociálnych vecí a rodiny Slovenskej republiky a Ministerstva financií Slovenskej republiky na úrad pre finančný trh. Súčasne sa navrhuje novelizovať živnostenský zákon z dôvodu, aby činnosť sprostredkovateľov starobného dôchodkového sporenia a doplnkového dôchodkového sporenia nebola živnosťou, zákon o ochrane vkladov tak, aby sa na vklady doplnkovej dôchodkovej spoločnosti vrátane majetku v doplnkovom dôchodkovom fonde tento zákon nevzťahoval, zákon o dohľade nad finančným trhom z dôvodu rozšírenia pôsobností úradu pre finančný trh o dohľad nad vykonávaním doplnkového dôchodkového sporenia  a zákon o dani z príjmov tak, aby príspevky na doplnkové dôchodkové sporenie boli nezdaniteľnou časťou, o ktorú sa znižuje základ dane, a to v úhrne najviac 12-tisíc korún za zdaňovacie obdobie, a aby zdaneniu daňou z príjmu podliehali výlučne príjmy doplnkovej dôchodkovej spoločnosti, a nie príjmy z majetku v doplnkovom dôchodkovom fonde. Ďakujem za pozornosť, to je všetko.
B. Bugár, podpredseda NR SR: (2003-12-04):
(Hlasovanie.) Prítomných 128 poslancov, 54 za návrh, proti 55, zdržalo sa 17 poslancov, 2 nehlasovali. Konštatujem, že ani tento bod zo spoločnej správy sme neschválili. Nech sa páči...
Krajkovič, Mikuláš, poslanec NR SR (2017-10-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Nemec, Richard, poslanec NR SR (2022-03-16):
Ďakujem, pán predsedajúci. Ja by som chcel ešte aj poďakovať ministerstvu, že Fond na podporu športu sa snaží trošku zdynamizovať. Len nebolo tu povedané, že Fond na podporu športu už má za sebou druhú výzvu, kde prvá bola na pätnásť miliónov, druhá plus mínus to isté, kde to bolo na malú infraštruktúru, kde sa začínajú budovať pri školách telocvične a aby decká mohli športovať v dobrých podmienkach 21. storočia, ktoré sme tu boli svedkami, že toto bolo dlhé, dlhé roky zanedbané. Takže ja veľká vďaka a, samozrejme, budeme na tom participovať v tom zmysle, aby, aby naozaj išlo gro peňazí, dokonca tam je 85 % na výstavbu národnej infraštruktúry. Národná infraštruktúra znamená to, že tie kritériá sa nebudú to ako v tých prvých výzvach 50 na 50, že musí samospráva financovať 50 %, ale, samozrejme, pomôže väčšími percentami štát na budovanie národnej infraštruktúry, kde v kolektívnych športoch musíme zabrať na to, aby sme mohli mať podmienky 21. storočia. Ďakujem.
Bugár, Béla, podpredseda NR SR (2011-11-29):
Pán poslanec Ondruš.
Grendel, Gábor, podpredseda NR SR (2020-07-24):
Jedenásť poslancov s faktickými poznámkami. Končím možnosť prihlásiť sa ďalším ľuďom. Ako prvý, pán poslanec Pčolinský.
Dostál, Ondrej, poslanec NR SR (2019-11-26):
Pán poslanec Vážny, keď som vás počúval, tak som mal chvíľami pocit, že vám pán Hlivák leží hlboko v žalúdku. Až som mal taký dojem, že máte voči nemu niečo osobné, akoby vám niečo zlé spravil. Používate termíny ako takzvaný tretí sektor. Že takzvaný! To, zachovajme si predsa len nejakú úroveň, sme v parlamente. Vyčítať pani prezidentke, že sa dala ovplyvniť názorom Úradu pre verejné obstarávanie, sa mi zdá úplne absurdné, lebo Úrad pre verejné obstarávanie je predsa tá inštitúcia, ktorá má na starosti verejné obstarávanie a vie o nej, vie o nej viac, dohliada, dohliada na to. Čiže keď dala sa ovplyvniť odborným názorom, nevidím na tom nič zlé. Nikto nespochybňuje – a toto opakovane sa vraciame k tým debatám – právo poslancov dávať pozmeňujúce návrhy. To nie je protiústavné, ani pani prezidentka netvrdí, že je to protiústavné. To, čo kritizuje, a to, čo kritizuje oprávnene, je obchádzanie riadneho legislatívneho procesu. Takéto veci mali byť prerokované v medzirezortnom pripomienkovom konaní. A teda vy sa tu sťažujete, ale však vy ste aj generálny riaditeľ Sociálnej poisťovne, čiže mohli ste sa ako Sociálna poisťovňa zapojiť do pripomienkového konania. Vy ste vysoký predstaviteľ najsilnejšej vládnej strany a to je vládny návrh. Ten návrh tu nepredkladal pán Hlivák, to nešlo priamo z ÚVO, to išlo cez vládu. Ak ste mali chuť to ovplyvniť, mali ste to ovplyvniť a mali ste možnosti to ovplyvniť skôr. To, či je alebo nie je to v rozpore s právom EÚ, to nevieme, to sa možno dozvieme. Autoritatívne to nemôže ani nikto, ani prezidentka, ani Európska komisia vysloviť. Ale tu si dovolím pripomenúť, že keď sa schvaľoval zákon, ktorý umožňoval stavať diaľnice na nevyvlastnených pozemkoch, vy ste boli ministrom dopravy, vedeli ste, že je protiústavný, a napriek tomu ste ho presadili. To je veľmi podobná situácia.
Figeľ, Ján, podpredseda NR SR (2013-02-05):
S ďalšou faktickou poznámkou nech sa páči, Jozef Mikloško.
Jurinová, Erika, podpredsedníčka NR SR (2012-09-11):
Ďakujem pánovi ministrovi. S faktickými poznámkami jeden pán poslanec, pán Viskupič. Uzatváram možnosť prihlásiť sa. Nech sa páči.
Marosz, Ján, poslanec NR SR (2019-03-27):
Ďakujem pekne za reakciu. Ja si myslím, že sa naozaj zhodneme v úprimnosti cez to letisko slúžiť ľuďom. To znamená, aby plnilo svoj dopravný účel. Mojím jednoznačným aj politickým zámerom, aj lobizmom, čo do toho vnášam, je, aby sme odpojili presne tie pazúry, aby sme odpojili rôznych príštipkárov, ktorí za tú nečinnosť, aj v Piešťanoch to bolo, si nadeľovali nehorázne odmeny za to, že vôbec priviedli letisko ku krachu. Niečo podobné sa dialo aj v Žiline a naším spoločným zámerom má byť, na to sme v politike, aby sme slúžili ľuďom a aby sme to letisko pokojne rozlietali. Čo je podstatné povedať, že akonáhle sa nám podarí jedna linka alebo dve linky a tí záujemcovia už sú, prebehli rokovania aj s LOT-om, hej, s Varšavou a tak ďalej, jednoducho sú záujemcovia, ktorí majú záujem lietať už aj dnes do Žiliny, a keď sa nám už podarí jedného dopravcu získať, už potom aj tá ekonomika nebude až taká zlá. A poviem ešte aj k tým, čo majú tie pazúry tam, tak napríklad bojujeme s nimi trpezlivo, teraz súťažíme SAD-ky, autobusy, zákon je na našej strane. Snažíme sa všetko robiť čestne, transparentne a verím, že postupným spôsobom, takýmto spôsobom odstavíme rôzne tie biznis skupiny od tej politiky. Toto je mojím ako jednoznačným záujmom a veľmi pekne ďakujem, že sme v tomto smere na jednej lodi a budeme ťahať za jeden povraz. Ďakujem.
Puci, Róbert, poslanec NR SR (2018-10-17):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Bernaťák, Tibor, poslanec NR SR (2017-05-11):
Ďakujem veľmi pekne. Ja mám informáciu, že uverejnený bol, priznám sa, nekontroloval som to osobne, tento pozmeňujúci návrh bol daný organizačnému už dneska v doobedňajších hodinách, takže predpokladám, že uverejnený asi bol. A takisto ja ho vidím, mám ho tu pred sebou, dostal som ho takisto v písomnej forme, takže nerozumiem.
Laurenčík, Milan, podpredseda NR SR (2021-06-17):
Pán poslanec zneužívate, zneužívate tento inštitút. (Reakcie z pléna. Striedanie sa predsedajúcich schôdze. Krátka pauza.)
Laššáková, Jana, podpredsedníčka NR SR (2013-03-14):
Ďakujem, pán minister. Chce k rozprave zaujať stanovisko spoločný spravodajca? (Reakcia spravodajcu.) Nie. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona je pod tlačou 359, spoločná správa výborov má tlač 359a. Teraz, nech sa páči, pán podpredseda vlády a minister vnútra Robert Kaliňák, odôvodnite tento vládny návrh zákona.
Mikloško, Jozef, poslanec NR SR (2014-10-21):
Nemusíme do detí všetko pchať to, čo trh ponúka. To je, myslím, dobré. A že aj škola má byť v tomto vzorom, to je tiež dobré. Ďakujem.
Figeľ, Ján, podpredseda NR SR (2014-09-16):
Týmto prerušujem rokovanie o tomto bode programu. A budeme pokračovať v rokovaní o návrhu na voľbu kandidátov na členov a náhradníkov disciplinárnych komisií . Tento návrh má parlamentnú tlač 1174. Chcem vás informovať, že do začiatku rokovania o tomto bode programu podali poslanci návrh, aby sa táto voľba vykonala tajným hlasovaním. Teraz žiadam opäť poverenú členku ústavnoprávneho výboru pani poslankyňu Annu Vittekovú, aby návrh uviedla a podala správu o výsledku prerokovania tohto bodu vo výbore.
P. Paška, predseda NR SR: (2009-06-30):
(Hlasovanie.) 121 prítomných, 51 za, 65 proti, 4 sa zdržali, 1 nehlasoval. Tento návrh sme neschválili.
Ďuriš Nicholsonová, Lucia, podpredsedníčka NR SR (2018-06-13):
Aktuálnym bodom programu je návrh na voľbu predsedu a dvoch členov Dozornej rady Úradu pre dohľad nad zdravotnou starostlivosťou . Návrh je uverejnený ako tlač 996 a správa výboru pre zdravotníctvo má tlač 996a. Jediným písomne prihláseným je teda pán poslanec Ondrej Dostál do rozpravy, ktorému týmto dávam slovo, nech sa páči.
Jurinová, Erika, podpredsedníčka NR SR (2014-11-09):
Ďalej do rozpravy je prihlásený pán poslanec Jarjabek, ktorý sa v sále nenachádza, stráca poradie. Pán poslanec Boris Susko, ale nie je tu, takže stráca poradie, pán poslanec Ľuboš Blaha, nie je v miestnosti, stráca poradie. Nech sa páči, pán poslanec Igor Hraško.
Jurinová, Erika, podpredsedníčka NR SR (2014-03-28):
Ďakujem, pán poslanec. Na vaše vystúpenie chcú reagovať štyria poslanci faktickými poznámkami. Uzatváram možnosť prihlásiť sa. Nech sa páči, pán poslanec Bastrnák.
Pellegrini, Peter, predseda NR SR (2024-02-08):
Prezentujme sa a hlasujme o bode č. 21 pozmeňujúceho návrhu pána poslanca, ktorý uviedol pán poslanec Galko. Ale pán spravodajca, samozrejme, pred tým, ako sme začali hlasovať, uviedol, že ide o pozmeňujúci návrh oboch pánov poslancov, ktorý osobne predložil pán poslanec Galko. (Reakcia z pléna.) Môžete si to pozrieť, pán Pročko. (Hlasovanie.) 145 prítomných, za 23, proti 78, zdržalo sa 40, nehlasovali 2. Tento bod sme neschválili.
Jurinová, Erika, podpredsedníčka NR SR (2015-05-26):
Ďakujem, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, pán poslanec Brocka.
Laurenčík, Milan, podpredseda NR SR (2020-09-22):
Ďakujem, prosím, navrni... zaujmite miesto (povedané so smiechom) pre navrhovateľa. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Matúšovi Šutajovi Eštokovi, nech sa páči, máte slovo.
Bugár, Béla, podpredseda NR SR (2019-10-24):
Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dostálovi, nech sa páči.
Kollár, Boris, predseda NR SR (2023-03-23):
Pani poslankyňa Pleštinská.
Remišová, Veronika, poslankyňa NR SR (2018-01-31):
Čiže najskôr odôvodnenie.
Sulík, Richard, predseda NR SR (2011-09-09):
Pán poslanec Saloň.
Dolinková, Zuzana, ministerka zdravotníctva SR (2023-11-22):
Dobrý deň, ďakujem veľmi pekne. Vážený pán predseda, vážené panie poslankyne, vážení páni poslanci, opätovne si vás dovoľujem požiadať o podporu na schválenie vládneho návrhu zákona, ktorým sa mení a dopĺňa zákon o kategorizácii ústavnej zdravotnej starostlivosti s cieľom posunúť lehotu na vydanie rozhodnutí o podmienenom zaradení nemocníc do prvej úrovne a špecializovaných nemocníc do siete v zmysle optimalizácie siete nemocníc tak, aby tie rozhodnutia, ktoré neboli v zmysle platného zákona vydané do 31. 12. 2022, mohli byť vydané do (zaznievanie gongu) prechodného obdobia do 31. 12. 2023... (Prerušenie vystúpenia predsedajúcim.)
Stavrovská, Zuzana, komisárka pre osoby so zdravotným postihnutím (2019-05-21):
Dobre. Môžem ešte dve vety, prosím?
Tomáš, Erik, minister práce, sociálnych vecí a rodiny SR (2024-04-17):
Stále je priestor o tom obsahu hovoriť až v druhom čítaní, pani kolegyňa, ale však chápem, že, teší ma, že vás tá téma zaujíma. Dve poznámky, žiadna záplata. Žiadna záplata na nejaké naše politické konanie. Ja som to tu jasne povedal a môžte si to aj zistiť a vy to už aj dobre viete, že toto riešenie vyplynulo z komunikácie s organizáciami, ktoré nás upozornili, upozornili na tento problém. Systémové riešenie, sme šesť mesiacov vo funkciách, tak asi musíte uznať, že rezort práce teda robí, čo môže. A to, čo ste povedali, že, máte správnu informáciu, že spolupracuje rezort práce, sociálnych vecí a rodiny a ministerstvo spravodlivosti na systémovom riešení. Ďakujem pekne aj za podporu zákona.
D. Lipšic, podpredseda vlády a minister spravodlivosti SR: (2004-09-23):
Ďakujem, pán predsedajúci.
Pellegrini, Peter, predseda NR SR (2015-07-03):
Máte námietku, pán poslanec? Hlasujeme o námietke pána poslanca. (Hlasovanie.) Prítomných 119 poslancov, za bolo 39, proti 69, zdržalo sa 9, nehlasovali 2 poslanci. Námietku sme neschválili.
Gašpar, Tibor, poslanec NR SR (2024-02-08):
Hlasujeme o bode 261 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2015-01-30):
Na vystúpenie pána poslanca s faktickými poznámkami páni poslanci Jurzyca, Hraško, Vašečka, Jurinová, Brocka, Kadúc, Mičovský, Vaľová, Tomanová. Končím možnosť prihlásiť sa s faktickými poznámkami. Nech sa páči, pán poslanec Jurzyca.
Kuffa, Štefan, poslanec NR SR (2020-12-03):
Prepáčte, pán minister. Boli ste taký osobný, budem aj ja. Kde žijete? A ste spomenuli aj to celoplošné testovanie a tie testovania boli tri tuná na Slovensku. Prvé bolo, keď boli zasiahnuté regióny severného Slovenska, to bola Orava a Bardejov. Dobre, to bolo okej. Povedal by som, že naozaj potrebovali sme eliminovať pozitívnych, ktorí sú, a chrániť ich pred tými negatívnymi. Vtedy sa to nedotklo tých školákov, ale nie tak celkom, pán minister, lebo rodičia, tí, ktorí sa nezúčastnili, bolo znemožnené ich deťom ísť do škôl. Ale to prvé celoplošné testovanie, ktoré bolo, a tam bolo, to bolo aj pod hrozbou, to nebolo nejaké dobrovoľné testovanie, však to si povedzme, a to vy viete veľmi dobre. Nejaké dobrovoľné nič nebolo ani prvé, ani druhé, ani tretie, lebo to bolo pod rôznymi hrozbami a sankciami, ktoré tuná hrozili rodičom a zamestnancom v zamestnaní. Zamestnávateľ by takých ľudí neprijal. Koniec-koncov aj my poslanci Národnej rady sme mali problém tuná, tiež od nás pýtali tieto certifikáty. Ale boli prípady také, kde rodičia sa nezúčastnili toho testovania a ich deti nemohli ísť do škôl. Nešli do škôl, a to bol ten druhý stupeň. Prvé stupeň bolo to umožnené týmto deťom, ale deti druhého stupňa. Prečo to hovorím? Je obrovský problém a už od jari. Treba konečne pustiť tie decká do škôl. Myslím, že vy konkrétne sa aj tak zastávate tejto myšlienky, aby tie deti išli do škôl, ale veľakrát tieto decká sú bez dohľadu rodičov a bez pedagogického dohľadu samé doma, správajú sa bezprizorne, stráca sa, vytráca sa ten proces socializácie tých detí. Treba všetko pre to urobiť, aby tie všetky deti aj študenti mohli do škôl nastúpiť.
P. Paška, predseda NR SR: (2007-09-13):
(Hlasovanie.) 129 prítomných, 74 za, 3 proti, 50 sa zdržalo, 2 nehlasovali. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve. (Veľký ruch v sále.) Môžeme pokračovať, kolegyne, kolegovia? (Súhlasná reakcia pléna.) Veľmi pekne ďakujem. Poprosím, aby ste venovali pozornosť hlasovaniu. V druhom čítaní budeme teraz hlasovať o vládnom návrhu zákona, ktorým sa dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 307). Pán poslanec Markovič bude uvádzať hlasovanie.
Takáč, Richard, poslanec NR SR (2022-05-03):
Ďakujem veľmi pekne za slovo, pán predsedajúci. Dámy a páni, hlavne koaliční poslanci, zavádzate, a to už sme svedkom toho dlhodobo, bezprecedentné kroky, vládny valec, ktorý je riadený chobotnicou, mafiánmi pod vedením Mikulca, Matoviča, Hegera, Lipšica a ďalších, si teraz bezprecedentne odsúhlasili rokovanie pri riadnej schôdzi po 
19. hodine non-stop (reakcie z pléna), non-stop (zaznel gong), buďte ticho saskári, dobre?! Buďte ticho! Ukľudnite sa. (Reakcie z pléna.) To znamená, že... (Prerušenie vystúpenia predsedajúcim.)
Huba, Mikuláš, poslanec NR SR (2013-03-13):
Ďakujem pekne za slovo, pani predsedajúca. Ja by som, podobne ako moja predrečníčka, tiež chcel upozorniť na širší kontext tohto problému. Je to len zdanlivo úplná drobnosť, ktorá však v prípade, že ju neustrážime, môže mať dosť významné negatívne dôsledky. A tá tzv. drobnosť je architektonicko-urbanistická stránka umiestňovania a stvárňovania nových sociálnych bytových domov. Po ére panelákov, ktorá nám vizuálne znehodnotila nielen naše mestá, ale aj veľkú časť vidieckych sídiel, sa nám tu v posledných rokoch začína šíriť nová neresť, a to je výstavba bytových domov s často veľmi nízkou architektonickou kvalitou, s fasádami, ktoré sú farebne stvárnené v tých najabsurdnejších farebných kreáciách. A často sú tieto bytové domy lokalizované na rôzne siluetotvorné miesta v našej vidieckej krajine, ktoré často do značnej miery znehodnocujú. Čiže nie som si istý, či to patrí priamo do zákona, alebo do nejakej podzákonnej normy. Ale urobiť v tomto poriadok by som považoval za veľmi záslužný počin zo strany predkladateľa. Ďakujem.
Hroncová, Silvia, ministerka kultúry SR (2023-05-25):
Ďakujem veľmi pekne, pán predsedajúci. Vážené dámy, páni, milí poslanci a poslankyne, otázke pani poslankyne rozumiem už len z toho dôvodu, že si myslím, a to obe vieme, že kultúra je dlhodobo podfinancovaná a že táto otázka sa neviaže len k Národnému divadlu Košice, ale viaže sa k celému rezortu. Národné divadlo Košice je národným divadlom od 1. mája tohto roku a ja som si urobila taký krátky audit toho, ako funguje toto divadlo dlhodobo. Minulý rok mu boli navyšované prostriedky, a, samozrejme, že vieme, že na Slovensku máme dve trojsúborové divadlá, Slovenské národné divadlo a Štátne divadlo, resp. už Národné divadlo Košice. Trojsúborové znamená, že ide o tri súbory, že ide operu, činohru a balet, a tým pádom je to ako naozaj veľký organizmus, ktorý, pokiaľ chce tvoriť, tak musí mať vytvorené aj dobré finančné prostriedky a dobré podmienky. Ja som si urobila taký prehľad toho, ako bolo financované v roku 2022 a v 2022 sa pohybovalo k 31. 12., keď sa urobilo niekoľko viacero opatrení vo výške 8 600-tisíc aj nejaké drobné. Na rok 2023 bol schválený rozpočet bežných výdavkov zo štátneho rozpočtu vo výške 8 447-tisíc a v priebehu tohto roka už boli prostriedky navyšované o 255-tisíc, takže aktuálne je to rozpočet okolo 8 700-tisíc. Vaša otázka znela, že tento rok je potrebné toto divadlo dofinancovať, ja mám na stole požiadavku z 10. mája a tá požiadavka sa pohybuje vo výške 2 700-tisíc a z toho kapitálové výdavky na 1 110 800 euro. Aktuálne nie sú tieto prostriedky kryté v rozpočte ministerstva kultúry, takže začali sme rokovať s ministerstvom financií, a, samozrejme, že tento rok je jedna téma, ale jak sme počuli, tvorba budúceho rozpočtu bude veľmi zložitá, ale ja sa pokúsim o to, aby som si nielen zmapovala Národné divadlo Košice, ale aktuálne si mapujem všetky rezortné inštitúcie a ich potreby v tomto roku aj v budúcom roku a budem sa snažiť napríklad v zložitej situácii skutočne nastaviť ten rozpočet tak, aby ich bolo cítiť, že kultúra môže fungovať v dobých podmienkach, takže naozaj sa o to budem snažiť a viem, že tento rok to nielen Národné divadlo Košice, ale viaceré inštitúcie, ktoré majú takéto požiadavky. Takže aktuálne vstupujeme do diskusie s ministerstvom financií, lebo, opakujem, nie sú momentálne tieto požiadavky kryté v našom rozpočte. Toľko zatiaľ, ďakujem.
Hlina, Alojz, poslanec NR SR (2013-12-12):
Nie, nie, nie. Joj, vtipný ste. (Reakcia predsedu.) Dajte hlasovať o tom, že nebudeme hlasovať. To ste včera avizovali.
Šimečka, Michal, podpredseda NR SR (2024-01-25):
Ďakujem pekne. Pani poslankyňa Kleinert.
V. Veteška, podpredseda NR SR: (2004-10-28):
Ako prvý vystúpi pán poslanec Ondrejka. V. Ondrejka, poslanec: Vážený pán predsedajúci, kolegyne, kolegovia, k predkladanému návrhu zákona predkladám tento pozmeňujúci návrh. V § 26 sa vkladá odsek 9, ktorý znie: „Združeniu, ktoré nezúčtovalo dotáciu zo štátneho rozpočtu v súlade so všeobecne záväznými právnymi predpismi a zmluvou o pridelení dotácie, nemožno prideliť ďalšiu dotáciu zo štátneho rozpočtu, dokiaľ nevyrovná svoj záväzok voči štátnemu rozpočtu.“ Odôvodnenie: Zvyšuje sa ochrana finančných prostriedkov vyčlenených zo štátneho rozpočtu na ochranu spotrebiteľa. Ďakujem.
Figeľ, Ján, podpredseda NR SR (2014-03-27):
Ďakujem pekne. Nevidím žiadnu požiadavku na faktickú poznámku. Takže týmto vyhlasujem všeobecnú rozpravu za skončenú. Pán navrhovateľ, chcete sa vyjadriť? (Reakcia navrhovateľa.) Nie, povedané všetko. Pán spravodajca? (Reakcia spravodajcu.) Evidentne rovnako. Prerušujem rokovanie o tomto bode programu. Teraz pristúpime k prvému čítaniu o návrhu poslanca Národnej rady Slovenskej republiky Mikuláša Hubu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov . Tento návrh má tlač 882 a rozhodnutie o ňom je pod č. 887. Teraz dávam slovo pánovi kolegovi Mikulášovi Hubovi, aby návrh zákona uviedol. Nech sa páči.
P. Paška, predseda NR SR: (2006-10-20):
(Hlasovanie.) Prítomných 134, za 78, proti 54, zdržali sa 2. Konštatujem, že sme schválili námietku navrhovateľa. Budeme hlasovať o predloženom pozmeňujúcom návrhu. Pán poslanec Bugár, nech sa páči.
Sulík, Richard, predseda NR SR (2011-02-11):
Ďakujem. Otváram rozpravu. Nedostal som žiadnu písomnú prihlášku. Pýtam sa, či sa niekto chce prihlásiť ústne do rozpravy. Nie. Uzatváram rozpravu. Chce zaujať stanovisko navrhovateľka? Nie. Spravodajkyňa? Nie. Prerušujem rokovanie o tomto bode programu. V skrátenom legislatívnom konaní budeme rokovať v druhom čítaní aj o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona má parlamentnú tlač 250. Výsledky rokovania výborov majú tlač 250a. Prosím ministra zdravotníctva Ivana Uhliarika, aby vládny návrh zákona odôvodnil. Nachádza sa tu pán Uhliarik? Pri treťom zákone je navrhovateľ opäť pani ministerka spravodlivosti. Pýtam sa, či je všeobecný súhlas, žeby sme... (Súhlasná reakcia pléna). Ďakujem vám. Čiže preskakujeme ten bod, kde je navrhovateľ... Už je tu. Nech sa páči, pán Uhliarik, máte slovo.